
PROTOKOLLĒMUMS

[bookmark: _Hlk182388157]Par finanšu līdzekļu pārcelšanu brīvpusdienu nodrošināšanai pašvaldības izglītības iestāžu 5. - 7. klašu izglītojamajiem 

Ministru kabineta 2019. gada 10. decembra noteikumu Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” 8. punkts nosaka izglītības iestāžu vadītājiem tiesības neizmantotos valsts budžeta līdzekļus, kas piešķirti 1.–4. klašu skolēnu ēdināšanai, izlietot 5. - 9. klašu skolēnu ēdināšanai (turpmāk – brīvpusdienām).
Ādažu un Carnikavas vidusskolās izglītojamo apmeklējumu dinamikas rezultātā no 2026. gada 1. janvāra līdz 31. augustam izveidojās valsts piešķirtā finansējuma ekonomija 1. – 4. klašu skolēnu brīvpusdienām, un paredzams, ka šāda tendence saglabāsies arī no 1. septembra līdz 31. decembrim. Minēto neizlietoto finanšu resursu uzkrājumu no 2026. gada 1. septembra līdz 31. decembrim abās vidusskolās var izmantot brīvpusdienu nodrošināšanai arī 5. - 7. klašu skolēniem.
Izglītības likuma 59. panta 3.1 daļā noteikts, ka pašvaldības piedalās to skolēnu ēdināšanas izmaksu segšanā, kuri pašvaldības administratīvajā teritorijā esošajās izglītības iestādēs (izņemot valsts izglītības iestādes) klātienē apgūst pamatizglītības programmas 1. - 4. klasē. Viena skolēna ēdināšanai dienā līdzekļus no pašvaldības budžeta paredz ne mazākā apmērā, kā tos nodrošina valsts.
[bookmark: _Hlk182395974]Tādējādi Ādažu un Carnikavas vidusskolu 5. - 7. klašu skolēnu brīvpusdienām jānodrošina arī pašvaldības budžeta papildu līdzfinansējums - Carnikavas vidusskolai  21 236 euro un Ādažu vidusskolai 38 059 euro.
Saskaņā ar pašvaldības domes 2023. gada 26. aprīļa saistošo noteikumu Nr. 11/2023 “Par pašvaldības pabalstu ēdināšanai pirmsskolas un vispārējās izglītības iestādēs Ādažu novadā” 15.1 punktu, ēdināšanas pabalsts tiek pārtraukts, ja izglītības iestāde nodrošina brīvpusdienas. 
Ādažu novada sociālā dienesta budžetā 2026. gadam brīvprātīgo iniciatīvu izpildes nodrošināšanai tika asignēts finansējums 5. - 7. klašu skolēnu ēdināšanai no 2026. gada 1. septembra līdz 31. decembrim, taču tas var tikt novirzīts abām vidusskolām kā pašvaldības līdzfinansējuma līdzekļi 38 000 euro apmērā, savukārt atlikušo līdzfinansējuma daļu 21 295 euro apmērā var nodrošināt no pašvaldības 2026. gada budžeta nesadalītā konta atlikuma.
Pamatojoties uz Izglītības likuma 17. panta trešās daļas 13. punktu un 59. panta 3.1 daļu, Ādažu novada pašvaldības domes 2023. gada 26. aprīļa saistošo noteikumu Nr. 11/2023 “Par pašvaldības pabalstu ēdināšanai pirmsskolas un vispārējās izglītības iestādēs Ādažu novadā”15.1 punktu, kā arī domes Finanšu komitejas 19.08.2026. atzinumu, 
atklāti balsojot, ar xx balsīm „par”, „pret” – nav, „atturas” – nav PAŠVALDĪBAS DOME NOLEMJ:  
1. Atbalstīt finanšu līdzekļu pārcelšanu 38 000 euro apmērā no Ādažu novada sociālā dienesta 2026. gada budžeta tāmes līdzekļiem brīvprātīgo iniciatīvu finansēšanai (EKK 6423) uz Ādažu vidusskolas un Carnikavas vidusskolas 2026. gada budžeta tāmēm (EKK 2363) 5.-7. klašu skolēnu brīvpusdienu nodrošināšanai. 
2. Atbalstīt papildu finanšu līdzekļu pārcelšanu 21 295 euro apmērā no pašvaldības 2026. gada budžeta nesadalītā konta atlikuma Ādažu vidusskolas un Carnikavas vidusskolas 5. - 7. klašu skolēnu brīvpusdienu nodrošināšanai.  
3. Centrālās pārvaldes Finanšu nodaļas vadītājai nodrošināt grozījumu veikšanu pašvaldības 2026. gada budžetā šī lēmuma izpildei.
4. Pašvaldības izpilddirektoram nodrošināt lēmuma izpildes kontroli.

